Бойко Бетов, Светлана Фидосиева
Въпрос

chitanka.info

Всяка дума, възникнала в определен момент и добила смисъл от предишните думи, се превръща в тухличка, която подпомага растежа, укрепването и развитието на това, което е започнато. Но има и такива моменти, в които всяка казана дума губи смисъла си, защото няма растеж, стремеж и развитие, а има само преливане. Нещо се е изпълнило, съградило, довършило, добило е смисъл отвъд разума. Наситило се е с всички цветове и е станало без цвят. Наситило се е с всички миризми и е станало без мирис. Наситило се е с толкова усет, че вече не се усеща. Нагледано е толкова много, че вече не може да се погледне.

Тогава какво ми остава — да спра да Бъда ли…

Тогава остава отговарянето на въпросите, незададените, прошепнатите, промълвените. Ако спреш да Бъдеш, заедно с твоята нишка ще спрат да Бъдат и перлите нанизани на нея. Ако си се довършил, наситил и останал без цвят и мирис, ако си вече неусетен, ненагледан, тогава не спирай да Бъдеш. Има толкова стъклени перли без отражения, а те, отраженията, никога не губят смисъла си, стига да го намерят. Ако си отговорил на себе си побързай да отговориш и на перлите, за тях има значение. Ако спреш да Бъдеш отговор ще си се предал, ще станеш част от онази кристална решетка. Нищо, че имаш птичи пера.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.